2020. gada 21. maijā Noteikumi Nr. 314

Rīgā (prot. Nr. 35 5. §)

**Grozījumi Ministru kabineta 2014. gada 25. novembra noteikumos Nr. 727 "Darbības programmas "Pārtikas un pamata materiālās palīdzības sniegšana vistrūcīgākajām personām 2014.–2020. gada plānošanas periodā" īstenošanas noteikumi"**

Izdoti saskaņā ar

Eiropas Atbalsta fonda vistrūcīgākajām personām

2014.–2020. gada plānošanas perioda vadības likuma

11. panta 1., 2., 3., 4., 5. un 6. punktu

Izdarīt Ministru kabineta 2014. gada 25. novembra noteikumos Nr. 727 "Darbības programmas "Pārtikas un pamata materiālās palīdzības sniegšana vistrūcīgākajām personām 2014.–2020. gada plānošanas periodā" īstenošanas noteikumi" (Latvijas Vēstnesis, 2014, 245. nr.; 2015, 245. nr.; 2016, 124. nr.; 2018, 43., 251. nr.) šādus grozījumus:

1. Izteikt 3.1. apakšpunktu šādā redakcijā:

"3.1. finansējuma saņēmējam:

3.1.1. pārtikas preču un pamata materiālās palīdzības preču iegādes un transportēšanas nodrošināšanai;

3.1.2. partnerorganizācijām paredzēto individuālo aizsardzības līdzekļu un materiālu iegādes un transportēšanas nodrošināšanai;".

1. Papildināt noteikumus ar 3.2.4. apakšpunktu šādā redakcijā:

"3.2.4. šo noteikumu 3.2.1., 3.2.2. un 3.2.3. apakšpunktā minēto darbību īstenošanai, izmantojot individuālos aizsardzības līdzekļus un materiālus;".

1. Izteikt 28. punkta ievaddaļu šādā redakcijā:

"28. Partnerorganizācija nodrošina, ka šo noteikumu 9. punktā minētie komplekti tiek izsniegti vienai no šo noteikumu 4.1.1., 4.1.2. vai 4.1.3. apakšpunktā minētajā izziņā norādītajām pilngadīgajām personām, ģimenes (personas) norādītajam pārstāvim vai pašvaldības sociālā dienesta pārstāvim atbilstoši šādiem nosacījumiem:".

1. Papildināt noteikumus ar 28.3.2apakšpunktu šādā redakcijā:

"28.3.2 ja ģimenē ir ģimenes loceklis vecumā no pieciem līdz 10 gadiem (ieskaitot) vai vecumā no 11 līdz 16 gadiem (ieskaitot), izņēmuma gadījumā pēc ģimenes izvēles izsniedz vienu no šo noteikumu 9.3.1. vai 9.3.2. apakšpunktā minētajiem individuālo mācību piederumu komplektiem atbilstoši klasei (sākumskolā vai pamatskolā), kuru skolēns apmeklē."

1. Papildināt 51.1 punktu aiz vārda "netiek" ar vārdiem "vai tiek daļēji".
2. Izteikt 53.1. apakšpunktu šādā redakcijā:

"53.1. finansējuma saņēmēja norēķini ar piegādātāju atbilstoši piegādes līgumam par:

53.1.1. pārtikas vai pamata materiālās palīdzības precēm, kas nogādātas uz partnerorganizāciju noliktavām;

53.1.2. partnerorganizācijām paredzētajiem individuālās aizsardzības līdzekļiem un materiāliem;".

1. Papildināt noteikumus ar 53.1.1 apakšpunktu šādā redakcijā:

"53.1.1 finansējuma saņēmēja norēķini ar pakalpojuma sniedzēju par pārtikas vai pamata materiālās palīdzības nodrošināšanu netiešā veidā;".

1. Aizstāt 53.3.11. apakšpunktā skaitli "4.1.3." ar skaitli "4.1.".
2. Aizstāt 53.3.15. apakšpunktā vārdus "un saimniecības preču" ar vārdiem "saimniecības preču un individuālo aizsardzības līdzekļu un materiālu".
3. Papildināt noteikumus ar 53.3.18. apakšpunktu šādā redakcijā:

"53.3.18. izmaksas par darbībām, kas nav pilnībā īstenotas vai ir apturētas, vai izbeigtas valstī sakarā ar Covid-19 izplatību izsludinātās ārkārtējās situācijas dēļ."

1. Papildināt noteikumus ar 54.3. apakšpunktu šādā redakcijā:

"54.3.  5 % apmērā no partnerorganizācijām paredzēto individuālās aizsardzības līdzekļu un materiālu vērtības par atbalsta komplektu uzglabāšanas un izdalīšanas administrēšanu un par šo noteikumu 32. punktā minēto papildpasākumu īstenošanu drošā vidē."

1. Papildināt noteikumus ar 54.1punktu šādā redakcijā:

"54.1 Izdevumi par šo noteikumu 53.1.2. apakšpunktā un šo noteikumu 53.3.15. apakšpunktā minētajām darbībām saistībā ar individuālo aizsardzības līdzekļu un materiālu iegādi, kā arī šo noteikumu 53.3.18. un 54.3. apakšpunktā minētajām darbībām ir attiecināmi no 2020. gada 1. februāra."

1. Papildināt noteikumus ar 69. punktu šādā redakcijā:

"69. Līdz brīdim, kad beidzas valstī sakarā ar Covid-19 izplatību izsludinātā ārkārtējā situācija, un vienu kalendāra mēnesi pēc ārkārtējās situācijas beigām:

69.1. šo noteikumu 4.1.1., 4.1.2. un 4.1.3. apakšpunktā minēto rakstisko izziņu var aizstāt ar informāciju par izziņu un tajā iekļautajiem datiem, ko sociālais dienests sniedzis attālināti, izmantojot elektroniskos saziņas līdzekļus vai telefoniski;

69.2. pašvaldības sociālais dienests šo noteikumu 69.1. apakšpunktā minētajā gadījumā informē:

69.2.1. ģimeni (personu) par tai sagatavoto izziņu, tās numuru, datumu un derīguma termiņu;

69.2.2. atbalsta izdales vietu par ģimenei (personai) sagatavoto izziņu, tās numuru, datumu un derīguma termiņu, kā arī izziņā norādīto personu skaitu un to ģimenes locekļu vecuma grupu, kas pretendē uz šo noteikumu 9.1.2., 9.1.3., 9.1.4., 9.3.1., 9.3.2., 9.4.2., 9.4.3., 9.4.4. un 9.4.5. apakšpunktā minētajiem atbalsta komplektiem;

69.3. ja atbilstoši Sociālo pakalpojumu un sociālās palīdzības likumam šo noteikumu 4.1.1. vai 4.1.3. apakšpunktā minētās izziņas derīguma termiņš tiek uzskatīts par pagarinātu uz noteiktu laiku, tad līdz šīs izziņas termiņa beigām kopējais izsniedzamo komplektu skaits atbilst šo noteikumu 28. punktā norādītajam skaitam;

69.4. šo noteikumu 69.1. apakšpunktā minētajā gadījumā partner­organizācija nodrošina atsevišķu uzskaiti, norādot šo noteikumu 29.1.1., 29.1.2. un 69.2.2. apakšpunktā minētās ziņas un 28. punkta ievaddaļā minētās personas vārdu, uzvārdu un parakstu."

Ministru prezidents A. K. Kariņš

Labklājības ministre R. Petraviča